विश्व साइक्लिङमा नेपालका दुई खेलाडी
नेपाली साइक्लिङका खेलाडीले पहिलोपल्ट विश्व साइक्लिङ च्याम्पियनसिपमा प्रतिस्पर्धा गर्ने भएका छन् । स्कटल्यान्डको ग्लास्गोमा अगस्ट २ मा सुरु भएको प्रतियोगितामा नेपालका १–१ पुरुष/महिला खेलाडीले भाग लिनेछन् । स्पर्धा अगस्ट १३ सम्म चल्नेछ ।
काठमाडौँ — नेपाली साइक्लिङका खेलाडीले पहिलोपल्ट विश्व साइक्लिङ च्याम्पियनसिपमा प्रतिस्पर्धा गर्ने भएका छन् । स्कटल्यान्डको ग्लास्गोमा अगस्ट २ मा सुरु भएको प्रतियोगितामा नेपालका १–१ पुरुष/महिला खेलाडीले भाग लिनेछन् । स्पर्धा अगस्ट १३ सम्म चल्नेछ ।पुरुषमा सुरज राना मगर र महिलामा उषा खनालले एमटीबी क्रसकन्ट्रीमा प्रतिस्पर्धा गर्नेछन् । दुवै १९ औं एसियाली खेलकुदलाई छनोट भएका खेलाडी हुन् । उषाले १३ औं दक्षिण एसियाली खेलकुदमा एमटीबी क्रसकन्ट्रीमै रजत जितेकी थिइन् ।व्यवस्थापकमा नेपाल साइक्लिङ संघका महासचिव रञ्जन राजभण्डारी छन् । टोली आइतबार स्कटल्यान्ड जानेछ । टोलीलाई राष्ट्रिय खेलकुद परिषद्का सदस्य–सचिव टंकलाल घिसिङले बिहीबार बिदाइ गरे ।